Eka puhelin – fiksu käyttäytyminen ja kaveritaidot
Kohderyhmä: Ensimmäisen puhelimen saaneet, alakoululaiset, erityisen tuen oppilaat
Tavoitteet: Pohditaan fiksua puhelimen käyttöä, opitaan tunne- ja kaveritaitoja
Kesto noin 45 min
Tarvikkeet tunnille:
· Kuvakirja Willis, Jeanne: Pukkien pikku pila
· tulostetut emojit
· tulostetut puhelimenkuvat
· kyniä

Tervetuloa
Esittele itsesi ja tunnin teema.
Kysele: Kuinka monella on oma puhelin? Mitä teet puhelimella? Onko sinulla kotona säännöt siihen, kuinka paljon puhelinta saa käyttää?

Luetaan satu Pukkien pikku pila
Jutellaan sadun edetessä tai lopuksi sadusta:
· Mitä mieltä olette siitä, että Kili piti löytämänsä puhelimen itsellään?
· Minkä ikäisenä olet saanut oman puhelimen?
· Mitä mieltä olette, että pukit napsivat kuvia muista?
· On kohteliasta kysyä lupa ennen kuvaamista. Jos kuvassa esiintyy joku toinen, kuvaa ei saa jakaa ilman lupaa (vaikka se kuinka näyttäisi sinun mielestäsi hauskalta kuvalta). Mieti myös ennen oman kuvasi jakamista, onko ok, jos joku toinen ottaa kuvasi käyttöönsä. Mieti onko ok, jos vanhempasi tai isovanhempasi näkevät kuvan?
· Mitä mieltä pilasoitoista? Saako toisen puhelinta selata luvatta? (Yksityisyyden rikkominen!)
· Mitä mieltä olette pukkien lähettämistä ilkeistä viesteistä? (Älkää lähettäkö mitään sellaista, mitä ette olisi valmiita sanomaan kasvotusten)
· Voivatko pikkupukit mennä ja ottaa kuvan peikosta ja julkaista sen netissä? (Kysy lupa ennen kuin julkaiset, kohteliasta pyytää myös kuvauslupa)
· Miltä peikkotytöstä tuntuu, kun hän sai pukkien ilkeät viestit? (Ole kohtelias ja ystävällinen, älä hauku tai kiusaa muita jne.)

Kaveritaito- ja tunnetehtävä emojikorteilla
Keskustele oppilaiden kanssa toisia huomioivasta käytöksestä väittämien avulla. Laita lattialle tulostetut emojit. Käydään läpi, mitä hymiöt tarkoittavat. Käydään joka väittämän jälkeen sen hymiön kohdalle, mitä mieltä on, ja keskustellaan väitteestä.
Oppilaiden tehtävä on ilmaista oma mielipide kerrottuihin väittämiin. Pyydä oppilaita myös perustelemaan mielipiteensä. Ohjaa, keskustele ja anna palautetta kaikkien väittämien kohdalla.
Pohdi, miltä seuraavat tilanteet tuntuvat, ja mene sopivan emojin kohdalle:
· Saat kaveriltasi puhelimeesi viestin, jossa sanotaan jotain kivaa vaatteistasi.
· Yksi kavereistasi lähettää oman lemmikkinsä kuvan viestiryhmään.
· Yksi luokan oppilaista poistetaan ainoana luokan viestiryhmästä.
· Miltä mahtaa tuntua siitä, joka poistetaan ryhmästä?
· Ei ole kohteliasta sulkea muita ulkopuolelle, sekin on kiusaamista.
· Yksi oppilas on ollut pois koulusta ja kysyy läksyjä luokan viestiryhmässä. Kukaan ei vastaa hänelle.
· On kohteliasta vastata. Sama asia, jos joku kasvokkain kysyisi jotakin, eikä kukaan vastaa mitään.
· Saat viestin, jossa lukee, että ”Oot tyhmä”.
· Käyttäydy muita kohtaan samoin kuin haluaisit heidän käyttäytyvän sinua kohtaan. Kirjoita vain sellaisia asioita, joita olisit valmis sanomaan myös kasvotusten. Muista, että kaikilla ei ole samanlainen huumorintaju kuin sinulla. Vitsiksi tarkoittamasi viesti ei tunnu kaikista kivalta.
· Jos ei ole mitään kivaa sanottavaa, ei kannata sanoa mitään. Ilkeät viestit on turhia.
· Kaverisi lähettävät sinulle paljon viestejä iltaisin, kun olet menossa nukkumaan.
· Mihin aikaan on sopiva lähettää viestejä?
· Oma puhelin kannattaa laittaa yöksi äänettömälle. Saa paremmin unta, kun illalla tekee jotain muuta kuin on puhelimella.
· Juttelet kaverisi kanssa, ja samalla kaverisi näprää omaa puhelintaan.
· Häiritseekö jos kaveri näprää puhelinta, kun yrität puhua hänelle? Tai jos vanhemmat tuijottavat tietokonetta, kun haluaisit jutella?
· Puhelin häiritsee keskittymistä. Laita puhelin äänettömälle tai pois, kun olet tekemässä jotain muuta.
· Kaverisi on oppinut tekemään hienon tempun trampoliinilla ja jakaa siitä videon sinulle.
· Kaverisi lähettää sinulle pelottavan tai inhottavan videon.
· Ennen kuin lähetät viestin, kuvan tai videon, mieti haluaisitko itse saada sellaisen.
· Kerro aikuiselle.
· Osa oppilaista on kuvannut yhtä luokan oppilasta salaa ja jakaa viestiryhmään hänestä videon.
· On kohteliasta kysyä lupa kuvaamiseen. Kuvia tai videoita toisista ei saa jakaa ilman lupaa.
· Kaveri kysyy sinulta, saako hän ottaa sinusta kuvan.

Kivoja viestejä
Kirjoitetaan tai piirretään kivoja viestejä kännykän kuvapohjaan.
Jos aikaa on tarpeeksi, jaa tässä vaiheessa tulostetut puhelimen kuvat, ja pyydä jokaista kirjoittamaan puhelimeen yksi kiva viesti peikkotytölle. Kun kaikki ovat valmiina, kerää puhelimet ja lue viestit ääneen. Näin saadaan kivaa vastapainoa ilkeille viesteille J.

Kiitos ja heippa
